CELEX: 62013CN0683
Language: sl
Date: 2013-12-23 00:00:00
Title: Zadeva C-683/13: Predlog za sprejetje predhodne odločbe, ki ga je vložilo Tribunal do Trabalho da Covilhã (Portugalska) 23. decembra 2013 – Pharmacontinente-Saúde e Higiene, S.A., in drugi proti Autoridade para as Condições do Trabalho (ACT)

22.2.2014   
            
            
               SL
            
            
               Uradni list Evropske unije
            
            
               C 52/31
            
         Predlog za sprejetje predhodne odločbe, ki ga je vložilo Tribunal do Trabalho da Covilhã (Portugalska) 23. decembra 2013 – Pharmacontinente-Saúde e Higiene, S.A., in drugi proti Autoridade para as Condições do Trabalho (ACT)
   (Zadeva C-683/13)
   2014/C 52/57
   Jezik postopka: portugalščina
   
      Predložitveno sodišče
   
   Tribunal do Trabalho da Covilhã (Portugalska)
   
      Stranke v postopku v glavni stvari
   
   
      Tožeče stranke: Pharmacontinente – Saúde e Higiene, S.A., Domingos Sequeira de Almeida, Luis Mesquita Soares Moutinho, Rui Teixeira Soares de Almeida, André de Carvalho e Sousa
   
      Tožena stranka: Autoridade para as Condições do Trabalho (ACT)
   
      Vprašanja za predhodno odločanje
   
   
               1.
            
            
               Ali je treba člen 2 Direktive 95/46/ES (1) razlagati tako, da pojem „osebni podatki“ zajema evidenco delovnega časa, in sicer beleženje začetka in konca delavnika ter odmora ali časa, ki v delavnik ni vključen, za vsakega delavca?
            
         
               2.
            
            
               Ali mora, če je odgovor na prvo vprašanje pritrdilen, Portugalska republika v skladu s členom 17(1) Direktive 95/46/ES določiti ustrezne tehnične in organizacijske ukrepe za zavarovanje osebnih podatkov pred slučajnim ali nezakonitim uničenjem ali slučajno izgubo, predelavo, nepooblaščenim posredovanjem ali dostopom, predvsem kadar obdelava vključuje prenos podatkov po omrežju?
            
         
               3.
            
            
               Ali je treba, če je odgovor na prejšnje vprašanje pritrdilen, če država članica ne sprejme nobenega ukrepa v skladu s členom 17(1) Direktive 95/46/ES in če delodajalec, ki je upravljavec teh podatkov, sprejme sistem omejenega dostopa do takih podatkov, ki nacionalnemu organu, pristojnemu za nadzor nad pogoji dela, ne omogoča samodejnega dostopa, načelo primarnosti prava Evropske unije razlagati tako, da država članica navedenega delodajalca za tako ravnanje ne more sankcionirati?
            
         
               4.
            
            
               Ali je, če je odgovor na prejšnje vprašanje nikalen – ker ni bilo dokazano ali zatrjevano, da podatki iz evidence v obravnavani zadevi niso bili spremenjeni – zahteva po takojšnjem dajanju na razpolago evidence, ki omogoča vsem strankam delovnega razmerja splošen dostop do podatkov, sorazmerna?
            
         
      (1)  Direktiva Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL, posebna izdaja v slovenščini, poglavje 13, zvezek 15, str. 355).